
HOTĂRÂREA nr. 21/08.04.2025
cu privire la aprobarea „Tipului de suport alimentar în cadrul Programului naţional "Masă sănătoasă" pentru preșcolarii și elevii  din unitățile de învățământ preuniversitar de stat de pe raza comunei 23 August pentru anul 2025”

Consiliul Local al Comunei 23 August, întrunit în şedinţa extraordinară de lucru convocată de îndată, din data de 08.04.2025, ora 1200, prin mijloace electronice de comunicare la distanță, respectiv aplicația WhatsApp;
Analizând temeiurile juridice, respectiv:

a) art. 120 alin. (1) și art. 121 alin. (1) din Constituția României;

b) art. 3 alin. (2), art. 31, art.40-49 și art. 80-83 din Legea nr. 24/2000;

c) art. 2, art. 7 din Legea nr. 52/2003;

d) H.G. nr. 80/2025;

e) art. 3 alin. (1) lit. c coroborat cu art. 3 alin. (3) din Hotărârea nr. 23 din 28 ianuarie 2025 privind instituirea Programului naţional "Masă sănătoasă" în anul 2025;
f) art. 77 alin. (4) din Legea nr. 198 din 4 iulie 2023 privind învăţământul preuniversitar;
g) ORDIN nr. 3.352/70/2025 privind aprobarea Listei unităţilor de învăţământ preuniversitar incluse în Programul naţional "Masă sănătoasă" în anul 2025;
Ținând cont de 

a) Analiza de nevoi ”Programul național masă sănătoasă” întocmit de directorul Școlii Gimnaziale ”George Coșbuc” 23 August;

b) Hotărârea Consiliului de Administrație al unității de învățământ Școala Gimnazială ”George Coșbuc” 23 August;

Luând act de:

a) referatul de aprobare al Primarului Comunei 23 August, în calitate de inițiator, înregistrat cu nr.9305/07.04.2025;
b) raportul de specialitate al Compartimentului Financiar Buget, înregistrat cu nr. 9314/04.04.2025;
c) avizul cu caracter consultativ al Comisiei de specialitate nr. 1 pentru activități economico-financiare, juridică și de disciplină, din cadrul Consiliului Local 23 August;

d) avizul cu caracter consultativ al Comisiei nr. 3 pentru pentru activități social-culturale, culte, învățământ, sănătate și familie, muncă și protecție socială, protecție copii, tineret și sport, agricultură;
În temeiul drepturilor conferite prin art. 139, alin. (1), respectiv art. 196, alin. (1), lit. a) din Codul administrativ adoptat prin O.U.G. nr. 57/03.07.2019, cu modificările şi completările ulterioare:

HOTĂRĂȘTE:
Art. 1 (1) Se aprobă tipul de suport alimentar în cadrul Programului naţional "Masă sănătoasă" pentru preșcolarii și elevii din unitățile de învățământ preuniversitar de stat de pe raza comunei 23 August pentru anul 2025, ca fiind pachet alimentar.

(2) Se ia act de faptul că pachetul alimentar va fi alcătuit dintr-un sandvici și un fruct.
Art. 2 Distribuirea pachetului alimentar se va face, de către operatorul economic căruia i se va atribui, în condițiile legii, contractul de furnizare, zilnic între orele 800 – 900 la toate unitățile școlare organizate ca structuri arondate persoanei juridice Școala Gimnazială ”George Coșbuc” 23 August. 
Art. 3 Prezenta hotărâre intră în vigoare şi se comunică potrivit prevederilor art. 197, alin. (1), art. 198, alin. (1) şi ale art. 243, alin. (1), lit. (e) din Codul administrativ, cu modificările şi completările ulterioare:
· Primarului Comunei 23 August;
· Compartimentului financiar-buget;

· Directorului unităţii de învăţământ cu personalitate juridică;

· Instituţiei Prefectului judeţului Constanţa, în vederea exercitării controlului cu privire la legalitate.
 (2) Aducerea la cunoştinţa publică se realizează prin publicare pe pagina de internet a Primăriei Comunei 23 August.

Hotărârea  s-a  adoptat  cu  un  număr  de 15 voturi “pentru”, - vot “împotrivă”, la  şedinţă  fiind  prezenţi  un  număr  de 15  consilieri   din  cei  15  aleşi.
PREȘEDINTE DE ȘEDINȚĂ,                       CONTRASEMNEAZĂ PENTRU LEGALITATE,
            CONSILIER  



                       SECRETAR GENERAL
CALMBACH VASILE-ALBERT

